Azimpur Dajera Sharif Khankah

Faltorja historike **Azimpur Dajera Sharif Khankah**, e njohur si **Bara Dajera Sharif**, është e vendosur në zonën e Azimpurit në Dhaka. Fjala perse "dajera" do të thotë "qark" ose "hapsirë pune". Si rregull, trashëgimtarët e Dajera Sharifit nuk shkojnë kurrë jashtë zonës, përveç se për pelgrinazh. Azimpur Dajera Sharif Khankah u themelua nga Shah Sufi Sajed Muhamad Dajemi, që erdhi në Dhaka në vitet 1766-68. Në kohën e tashme është nën mbikëqyrjen e brezit të saj të shtatë (gadi nashini i dhjetë). Shah Sufi Sajed Shah Ahmedullah Xhubajeri ka qenë mbikëqyrësi i përgjithshëm i Dajera Sharifit që nga viti 1998. Pasuesi dinastisë Sufi është i njohur si gadi nashin, që u shërben njerëzve.

## Historia dhe legjenda 
Azimpur Dajera Sharifi historik përfaqëson dinastinë 700 vjeçare Sufi në Bengal. Përfaqësuesit e dinastisë janë një nga shumë pak banorët persisht folës në Bangladesh. Vendi është gjithashtu simbolik për përhapjen e Islamit jo vetëm në provincën e Bengalit, por gjithashtu përgjatë gjithë Nënkontinentin më të madh Indian. Shenja dhuruese, vula dhe simboli i perandorit Shah Xhahan si dhe Kurani i dhuruar nga perandori Shah Xhahan paraqesin një lidhje të thellë ndërmjet Dinastisë Sufi dhe Sulltanatit të Delhit.

Bakhtijar Mahisvari ishte pasardhës i vajzës së Muhammedit, Fatimesë. Dy fëmijë lindën në barkun e gruas së tij, që ishte pasardhëse e Abu Bakr Sidikut, Sajed Xhahan Shahu dhe Sajed Muhamad Haja Shahu. Sajed Haja Shahu, djali i dytë i Mohamad Bakhtijar Mahisvarit, shfaqen në linjën e trashëgimisë së Dajemit, themeluesit të Dajera Sharifit.

Dajemi, një dishepull i Shah Amanatit, besohet se ka treguar shumë mrekulli dhe veprimtari hyjnore. Në shekullin e XVIII, murshidi i tij i kërkoi të ndiqte katër urdhra:

# Të qëndronte në qytetin e Dhakës nën rrethim (Dajera)
# Të vendoste besimin e tij te Allahu në të gjitha çështjet dhe në të gjitha rrethanat.
# Të merrte një grua.

## Arkitektura 
Xhamia kryesore e Dajera Sharifit është një ndërtesë e vogël drejtkëndore që ka katër kulla tetëkëndore në cepa, që ngrihen mbi parapetin dhe përfundojnë me kupola. Muri lindor i xhamisë ka tre hyrje harkore, që janë vendosur brenda gjysmë-kupolave. Interiori xhamisë përmban një mihrab të vetëm në qendër të murit perëndimor. Një kupolë, e mbajtur mbi pendentivë trekëndorë, vendosur mbi një tambur tetëkëndor, mbulon hapsirën qëndrore të xhamisë. Dy gjysmë-kupola janë vendosur në secilin krahë të hapsirës qëndrore për ta zgjatur hapsirën e brendshme. Baza e tamburit është dekoruar nga një rresht bedenash.

Brenda xhamisë gjendeshin edhe disa dizajne floreale, shenjat e të cilëve gjenden akoma mbra lyerjes së bardhë. Ana lindore e xhamisë u zgjerua katër herë dhe struktura origjinale e xhamisë tani gjendet vetëm në perëndim.

Xhamia u ndërtua nga Shah Sufi Sajed Muhamad Dajemi në vitin 1769. Në vitin 1776, ajo u rindërtua me materiale permanente. Shah Sufi Sajed Muhamad Dajemi vdiq në vitin 1799. Ai u varros në anën jugore të xhamisë. Mbi varrin e tij u ngrit një ndërtesë me tre kupola. Është një strukturë drejtkëndore, që ka katër kulla këndore. Muri lindor ka tre hyrje harkore. Secila hyrje është vendosur brenda murit të zgjatur, që ka anash torretëza. Brenda ndërtesës, hapsira mbulohet nga tre kupola; kupola qëndrore është më e madhe sesa të tjerat. Hapsira e brendshme përmban varre të tjera të ndjekësve të Shah Sufi Muhamad Dajemit. Në anën perëndimore ndodhet një verandë, me gjasa zgjerim i mëvonshëm.

Portiku kryesor me tre kate i Dajera Sharifit u ndërtua në vitin 1891 në Stilin Arkitekturor Osman nën navab Ahsanullahun. Gjatë sundimit të Khalilullahut, zgjerimi i vudu hanes dhe ndërtesës së xhamisë u bënë prej betoni. Gjatë kësaj periudhe, Dajera Sharifi dhe periferia e saj u përfshinë zyrtarisht si vakëf shtetëror.

Shah Sufi Sajed Khalilullahu ndërtoi minaren e xhaminë në vitin 1907. Në të njëjtën kohë dyshemeja e xhamisë u vesh me mermr. Kupolat e mazar sharifit (mauzoleu) u ndërtuan gjithashtu në atë kohë.

## Shiko gjithashtu
* Xhamia e Binat Bibit
* Dhanmondi Shahi Eidgah
* Xhamia Sat Gambuxh
* Xhamia e Kartalab Khanit
* Xhamia e Khan Mohamad Mridhas
* Xhamia e Musa Khanit në Dhaka
* Xhamia e Azimpurit në Dhaka
* Xhamia Allakuri në Dhaka
* Husaini Dalani
* Mazari dhe Xhamia e Haxhi Baba Saleh
* Arkada Nimtali
* Fortesa e Lalbagut
* Bara Katra
* Arkitektura e Dhakës
* Arkitektura e Bangladeshit
* Islami në Bangladesh
* Lista e vendeve të adhurimit në Dhaka
* Lista e xhamive në divizionin e Dhakës
* Lista e monumenteve të trashëgimisë në Dhakën e vjetër
* Lista e monumenteve të rëndësishme në divizionin e Dhakës

## Referime 
## Bilbiografia
* 
* 
* 

## Lidhje tw jashtme 
* 
* Azimpur dayera sharif observes Eid-e-miladunnabi